Hravo o jedle – úvod do týždňa
Dovoľte, aby som nás predstavila. Naša škola je malá, chodí do nej 139 žiakov 1.stupňa.  Sme výnimoční hádam tým, že chodíme do najsevernejšej školy na Slovensku.  Vaša výzva nás veľmi potešila, nakoľko Vami prezentované aktivity robievame bežne celé roky a konečne si môžeme trochu aj zasúťažiť. 
Popis aktivít : Chlieb, pečivo, obilniny, ryža, cestoviny
Dňa 14.10.2013 sme oboznámili všetkých žiakov školy s programom a pravidlami súťaže „ Hovorme o jedle“. K témam bola vypracovaná prezentácia, ktorá je stručným prierezom obsahu – základných vedomostí o potravinách. Po prezentácii pani učiteľky s deťmi jednotlivé slaidy  prešli v triedach obšírnejšie, bližšie vysvetlili, čo tvorí  jednotlivé zložky našej potravy- prešli všetky poschodia potravinovej pyramídy.  Žiaci v rámci ročníkov spracovali potravinovú pyramídu predovšetkým výtvarne- kreslili zdravé raňajky, ovocný tanier, robili koláž na tému ovocie a zeleniny, mäso a mäsové výrobky, mlieko a mliečne výrobky a pod., vyrobili plagát s potravinovou pyramídou plný rád a okrem toho aj ako jedlo vplýva na ľudské zdravie. 
V triedach prebehla diskusia o tom, či žiaci ráno raňajkujú, čo konkrétne raňajkovali  a následne pani učiteľky do predtlačených tabuliek ( uverejnených na www.opotravinach.sk) vyznačili, koľkí žiaci raňajkovali. Po prieskume nasledovala prednáška o zdravých raňajkách, o pitnom režime, o potrebe konzumovať ovocie a zeleninu a o význame športu pre naše zdravie, z toho dôvodu, že sme sa rozhodli so žiakmi plniť čiastkové úlohy formou tabuliek. Do projektu sme zapojili aj rodičov žiakov, tým sme poslali formou letákov stručnú správu o projekte s odkazom  na www.opotravinách.sk, aby sme motivovali žiakov plniť úlohy aj doma a tým urobili väčšiu osvetu. 
Žiaci prejavili o projekt značný záujem, ďalej sme pokračovali  v odbornej diskusii o potravinách, o prvom poschodí v potravinovej pyramíde s využitím učebných pomôcok, ktoré na škole máme ( nástenná tabuľa, tabuľky pre žiakov do lavíc) a nakoniec sme spolu so žiakmi urobili v rámci každej triedy motivačnú nástenku. V závere sme sa dohodli, že v štúdiu potravinovej pyramídy budeme každý deň pokračovať po poschodiach tak, ako to vyžadujú pravidlá súťaže. Fotka1 , fotka 2 , fotka 3.
Popis aktivít v našej škole v rámci témy:  Chlieb, pečivo, obilniny, ryža, cestoviny
V rámci prvej témy prvého dňa sa na našej škole konali tieto aktivity:
Ráno po úvodnej spoločnej prezentácii pre všetkých žiakov ( 1.deň- oboznámenie žiakov s pravidlami súťaže) prebehla v každej triede diskusia na tému: Nezabudni na raňajky. Cieľom bolo zistiť, či a koľkí žiaci ráno raňajkujú, čo raňajkujú a potom pani učiteľka zaznačili výsledky do tabuľky, kde budú danú skutočnosť ohľadom raňajok sledovať po všetky dni tohto týždňa. Potom pani učiteľky so žiakmi pracovali na spracovaní vyhlásenej témy, ktorou bolo prvé poschodie potravinovej pyramídy, témy sme si v rámci ročníkov rozdelili nasledovne:
1. Ročník- žiaci sa zúčastnili exkurzie v pekárni v susednej dedine.
2. Ročník- porovnávanie desiatových balíčkov- Čo zvyknem jedávať na desiatu? Je to zdravé? Je to výživné? Je to dostatočná energia na celý deň? Príklady zdravej desiaty- beseda, žiaci hovorili svoje návrhy, kreslili ovocný a zeleninový tanier apod.
3. Ročník- výstavka cestovín, beseda o výrobe cestovín- vaječné, nevaječné cestoviny- pozorovanie, porovnávanie tvaru, farby, veľkosti apod.- výstavka rozličných druhov cestovín- výroba učebnej pomôcky
4. Ročník-  výroba vzorkovníka obilnín, pestovanie obilnín u nás, pestovanie ryže- odborná prednáška pomocou materiálov uverejnených na www.opotravinách.sk a s využitím školských pomôcok ( nástenná mapa: Obilniny a trávy, tiež tabuľky pre žiakov do lavíc).
Súťažný príspevok k tejto téme: 
Exkurzia do pekárne 
Program exkurzie a ciele: 
Každoročne sa naši prváci zúčastňujú exkurzie do pekárne v susednej dedine, ktorá zásobuje chlebom a pečivom náš región a vozí čerstvé potraviny aj do našej školy. Z nich sa potom varí v našej školskej jedálni obed a chystá sa desiata. V rámci ŠVP ( Školský vzdelávací program) sa žiaci 1. Ročníka oboznamujú so svetom, ktorý ich obklopuje, jednou z tém predmetu ( prírodoveda) je aj táto téma. V rámci ŠkVP ( Školský vzdelávací program) sme teda zapracovali navyše v rámci rozširujúceho učiva aj túto tému, práve formou exkurzie.  
Chlieb, pečivo.... (článok)
	V rámci týždňa, v ktorom  „Hovoríme o jedle“, sme so žiakmi I. ročníka navštívili Pekáreň Plutinský v Zubrohlave.  Porozprávali nám o tom ako vzniká chlebík, že je potrebná pšenica, ktorú musí mlynár zomlieť na múku, z ktorej sa pečie chlieb. Droždie- aby bol chlebík s dierkami. Vodu- aby sme mohli spraviť dobré nadýchané  cesto. Soľ- aby nám chutil. Keď  spravili cesto, tak  ho nechali nakysnúť.  Tety pekárky  ho vkladali do košíkov a tie vložili do regálov a nechali oddychovať. Keď už bolo cesto dostatočne oddýchnuté, tak  cesto dali piecť, piecka na začiatku pečenia musí byť veľmi teplá a postupne sa znižuje teplota a chlebík sa dopeká, tak aby mal chrumkavú kôrku. Po vybratí z pece musí vychladnúť a buď sa predáva celý alebo sa krája na stroji a vkladá do igelitových vreciek. Na nich musí byť napísané: aký chlieb to je, z čoho je upečený, kto ho piekol, koľko váži, dokedy ho môžeme jesť. Dali nám vyskúšať zo všetkých dobrôt...všetkým nám veľmi chutilo. Bolo to výborné! Pred odchodom do školy sme si mohli kúpiť niečo voňavé. Zaujímavé bolo, že deti si väčšinou kúpili chlebík....Asi je to tým, že chleba sa nikdy neprejeme....
Fotografie:  fotka1 , fotka2 , fotka3 ,  fotka4 .

Počet žiakov zapojených do témy : 139
Počet žiakov školy : 139
Názov témy : Chlieb, pečivo, obilniny, ryža, cestoviny




